b'\n_START_ARTICLE_\nDevin Shore\n_START_SECTION_\nUra\n_START_PARAGRAPH_\nShore varattiin 69. pelaajana OHL-seura Barrie Coltsiin vuoden 2010 CHL:n varaustilaisuudessa. H\xc3\xa4n ei joukkueessa kuitenkaan ikin\xc3\xa4 pelannut. Kaudeksi 2012\xe2\x80\x932013 Shore siirtyi Mainen yliopiston joukkueeseen, jossa h\xc3\xa4n teki debyyttikaudellaan tehot 6+20=26. Toisella kaudellaan Shore valittiin joukkueen varakapteeniksi. H\xc3\xa4n oli joukkueen sis\xc3\xa4isen pistep\xc3\xb6rssin voittaja tehty\xc3\xa4\xc3\xa4n 35 ottelussa tehot 14+29=43. Kolmannella ja samalla viimeisell\xc3\xa4 yliopistokaudellaan 2014\xe2\x80\x932015 Shore valittiin joukkueen kapteeniksi. H\xc3\xa4n pelasi kauden aikana 39 ottelua, joissa teki 14 maalia ja sai 21 sy\xc3\xb6tt\xc3\xb6pistett\xc3\xa4 eli yhteens\xc3\xa4 35 tehopistett\xc3\xa4._NEWLINE_Yliopistokauden p\xc3\xa4\xc3\xa4tytty\xc3\xa4 Shore teki kolmivuotisen tulokassopimuksen h\xc3\xa4net 61. pelaajana vuoden 2012 NHL:n varaustilaisuudessa varanneen Dallas Starsin kanssa. Shore pelasi loppukauden aikana ensimm\xc3\xa4iset ottelunsa ammattilaistasolla, kun h\xc3\xa4n edusti Dallasin AHL-farmiseura Texas Starsia 19 runkosarjaottelussa sek\xc3\xa4 kolmessa pudotuspeliottelussa._NEWLINE_Ennen kauden 2015\xe2\x80\x932016 alkua Shore osallistui Dallasin harjoitusleirille, josta h\xc3\xa4net kuitenkin tiputettiin farmiin aloittamaan kautta. Lokakuun aikana Shore valittiin AHL:n kuukauden pelaajaksi sek\xc3\xa4 kertaalleen viikon pelaajaksi. Yhdeks\xc3\xa4ss\xc3\xa4 pelaamassaan ottelussa h\xc3\xa4n oli tehnyt kahdeksan maalia sek\xc3\xa4 kolme sy\xc3\xb6tt\xc3\xb6pistett\xc3\xa4, joilla h\xc3\xa4n ansaitsi kutsun Starsin NHL-kokoonpanoon. Shore debytoi NHL:ss\xc3\xa4 3. marraskuuta ottelussa Boston Bruinsia vastaan. H\xc3\xa4n sai j\xc3\xa4\xc3\xa4aikaa 11.08 minuuttia. Marraskuun 11. p\xc3\xa4iv\xc3\xa4n\xc3\xa4 Shore l\xc3\xa4hetettiin takaisin Texasiin h\xc3\xa4nen pelattuaan kolme ensimm\xc3\xa4ist\xc3\xa4 otteluaan NHL:ss\xc3\xa4. AHL:n puolella h\xc3\xa4n pelasi kauden aikana yhteens\xc3\xa4 23 runkosarjaottelua, joissa teki 15 maalia sek\xc3\xa4 11 sy\xc3\xb6tt\xc3\xb6pistett\xc3\xa4 eli yhteens\xc3\xa4 26 tehopistett\xc3\xa4.'